Rossiya prezidenti ma’muriyati boshlig‘i Sergey Ivanovning aytishicha, Turkiya rahbariyati IShIDdan neft sotib olish bo‘yicha shubha ostida qolmoqda. "Biz Turkiya xalqi bilan yaxshi aloqalarga egamiz. Biz ularni hurmat qilamiz. Lekin fakt shuki, Turkiya rahbariyaning IShIDdan neft sotib olgani tasdiqlangan. Ular IShIDdan olgan neftlarini butun dunyo bo‘ylab sotgan. Buni inkor qilib bo‘lmaydi", deydi Ivanov RIA Novosti agentligiga. 2 dekabr kuni rossiyalik harbiylar Anqara IShIDdan neft xarid qilishda ishtirok etgani haqida dalillarga egaligini bildirgan. Turkiya prezidenti Rajab Toyib Erdo‘g‘an va uning hukumati esa bu ayblovni qat’iyan rad etib, Rossiyaning o‘zi bunday savdoga aloqadorligini aytgan.